《赠溧水杨老》
元代·仇远

浙间笔工麻粟多，精艺惟数冯应科。
吴升姚恺已难得，陸震杨鼎肩相摩。
我游金渊饭不足，破砚生苔尘满目。
毛锥自笑不中书，白发纷纷老而秃。
中山博士子墨卿，贻书荐至杨茂林。
里儒大半习刀笔，耳闻竽瑟谁知音。
善刀而藏归勿出，博士校书行有日。
定当致汝数百枚，东坡有云北方无此笔。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。